**ОБЩИНСКА ИЗБИРАТЕЛНА КОМИСИЯ - КАМЕНО**

**Р Е Ш Е Н И Е**

№ 001/ 07.09.2015г.

***ОТНОСНО:* *организация дейността на ОИК, включително реда за свикване на заседания и начина на приемане на решения и обявяването им във връзка с провеждане на избори за общински съветници и кметове и Национален референдум на 25.10.2015* г.**

На основание чл. 85 от ИК, във връзка с чл. 86 от ИК, чл. 87, ал.2 от ИК и чл. 78 от ИК, и § 2 от ПЗР на Закона за пряко участие на гражданите в държавната власт и местното самоуправление, Общинска избирателна комисия Камено

**Р Е Ш И:**

1. Посочва адрес на ОИК както следва:

- Адрес за кореспонденция гр. Камено, ул. „Освобождение” № 101

-Телефон: 0877 15 97 99

- Факс: 055 15 24 80

- E-mail: oik0208@cik.bg

2. Определя работно време на ОИК от  9.00 ч до 17.30 ч. всеки календарен ден, с изключение на дните, в които е регламентиран по-късен краен срок за регистрация.

3. Определя следния р**ед за свикване на заседания и начин на приемане на решенията на ОИК** Камено:

1. Заседанията на общинската избирателна комисия се свикват от нейния председател или по искане на една трета от членовете й. При отсъствие на председателя заседанията на ОИК се свикват от заместник-председателя.

2. Членовете на ОИК се уведомяват за датата и часа на насрочените заседания по телефон, е-mail и/или чрез съобщение, което се публикува на интернет страницата на комисията и се поставя на общодостъпно място, определено по т 14.

3.  Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие - от заместник-председателя.

4. Гласуването е явно и поименно. Гласува се „за" или „против". Не се допуска гласуване „въздържал се".

6. Членовете на ОИК, когато не са съгласни с посоченото в протокола, могат да го подписват с „особено мнение", като писмено посочат в какво се изразява то.

Членовете на ОИК, когато не са съгласни с прието решение, могат да изразят „особено мнение", като писмено посочат в какво се изразява то.

7. За заседанията на ОИК се съставя протокол, който се подписва от председателя и секретаря и се публикува на интернет страницата на комисията.

8. Общинската избирателна комисия приема решенията си с мнозинство две трети от присъстващите членове.

Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ от ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ от ИК.

9. Решенията, удостоверенията и текущата кореспонденция на ОИК се подписват от председателя и секретаря.

10. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

11. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателят и от определен с решение на комисията член, предложени от различни партии и коалиции.

12. Решенията, протоколите, удостоверенията и текущата кореспонденция на ОИК се подпечатват с печата им.

13. На заседанията на комисията могат да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

14. ОИК обявява решенията си незабавно след приемането им чрез поставяне на определено табло в сградата, в която се помещава, и чрез публикуване на интернет страницата си. На екземплярите от решенията, които се обявяват, се отбелязват датата и часът на поставянето им и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

4. Изготвя хронограма на сроковете в ОИК и обявява:

- **краен срок** за регистриране на партии, коалиции, местни коалиции и инициативни комитети в ОИК за участие в изборите за общински съветници и за кметове за 25.10.2015г. **до 18.00 ч. на 14.09.2015г.;**

- **краен срок** за подаване на заявления за заличаване на регистрация на регистрирани в ОИК партии, коалиции, местни коалиции и инициативни комитети **до 18.00 ч. на 22.09.2015г.;**

- **краен срок** за регистриране на кандидатски листи **до 18.00ч. на 22.09.2015г.;**

- датата **23.09.2015г.** за провеждане на **жребий** за определяне на поредните номера на партиите, коалициите, местните коалиции и независимите кандидати, както и **жребий** за реда за участие в диспути;

- **краен срок** за подаване на заявления за регистрация на застъпници в ОИК **до 18.00 ч. на 23.09.2015г.**

Председател ОИК:

…………п……….

Заместник-председател:

…………п…….…